Diari Oficial de la Generalitat Valenciana


Sumari del DOGV 6499, del 11-04-2011 (2011/3999)

Concessió dels Premis al Major Interés Turístic a les Fogueres d'Alacant, en determinades categories, per a l'anualitat 2011.
-----------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3999


Data del document
:   28-03-2011

Organisme emissor
:   Agència Valenciana del Turisme

Tipus de document
:   Anunci

Descriptors 

:   * Agència Valenciana del Turisme
    * distinció honorífica

Concessió dels Premis al Major Interés Turístic a les Fogueres d'Alacant, en determinades categories, per a l'anualitat 2011. [2011/3999]  
La presidenta de l'Agència Valenciana del Turisme, en data 22 de març de 2011, va resoldre:  
«Establir les bases per a la concessió per part de l'Agència Valenciana del Turisme dels Premis al Major Interés Turístic a les Fogueres d'Alacant de determinades categories, en la seua edició 2011.  
  
Primera   
L'Agència Valenciana del Turisme atorgarà els Premis al Major Interés Turístic a les Fogueres d'Alacant, edició 2011, de les categories especial, primera, segona, tercera, quarta, cinquena i sisena, pels imports següents:  
- Especial 4.200 €  
- Primera 2.100 €  
- Segona 1.500 €  
- Tercera 1.450 €  
- Quarta 1.400 €  
- Cinquena 1.350 €  
- Sisena 1.333 €  
Les comissions de les fogueres guanyadores rebran, com a premi, els anteriors imports líquids.  
  
Segona  
L'elecció de la foguera guanyadora de cada categoria en l'edició 2011 és competència dels representants designats a este efecte per la direcció de l'Agència Valenciana del Turisme.  
  
Tercera  
La comissió, com a coordinadora dels premis, facilitarà a l'Agència Valenciana del Turisme tot aquell material imprés (programes, cartells, etc.) necessari per a una adequada difusió de la festa a través de la xarxa d'oficines d'informació turística Tourist-Info.  
La comissió es compromet a mencionar la col·laboració de l'Agència Valenciana del Turisme i la Conselleria de Turisme en la concessió dels esmentats premis.  
  
Quarta  
La comissió notificarà a l'Agència Valenciana del Turisme, tan prompte com es conega la resolució del jurat i per mitjà d'un document acreditatiu, els distints premis atorgats a les fogueres, en les categories corresponents, en l'edició 2011.  
Esta comunicació s'efectuarà mitjançant la remissió a l'Agència Valenciana del Turisme per part de la comissió d'un certificat emés pel seu secretari, al qual s'adjuntarà una còpia de les actes dels jurats amb l'adjudicació dels premis de les fogueres, dades identificatives de les comissions de les fogueres guanyadores, així com un informe o memòria de les actuacions. El pagament de les ajudes dels premis queda condicionat a la recepció per part de l'Agència de l'esmentada documentació.  
  
Cinquena  
Una vegada identificades les comissions de les fogueres guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'elles.  
  
Sisena  
En les esmentades resolucions nominatives, la presidenta de l'Agència Valenciana del Turisme requerirà les comissions de les fogueres guanyadores de cada un dels premis perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi a favor seu, molt especialment aquells que els acrediten, respectivament, d'estar al corrent de les obligacions fiscals i davant la Seguretat Social, autoritzant esta Agència a consultar les dites dades en virtut del Decret 165/2010, de 8 d'octubre, de no estar incursa en incompatibilitat o cap prohibició que la inhabilite com a beneficiària d'una subvenció pública, així com de si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, a l'efecte del que preveu l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, posat en relació amb l'article 47, apartat 8), del Text Refós de la Llei d'Hisenda Pública de la Generalitat Valenciana. Així mateix, les comissions de les fogueres guanyadores hauran d'aportar l'imprés de manteniment de tercers que l'Agència els facilitarà a este efecte, degudament omplit, una còpia de l'Acta de nomenament del representant de la foguera, així com un certificat de l'entitat financera corresponent en què conste el número de compte corrent de la foguera premiada.  
  
  
Setena  
Previs els tràmits administratius i pressupostaris de compliment obligatori, l'Agència farà efectiu l'import dels Premis al Major Interés Turístic a favor de les respectives comissions de les fogueres guanyadores, en les quanties disposades en la base primera, en el termini màxim de 40 dies des de la recepció de la documentació justificativa i després de l'informe de l'Àrea de Mercats i Comunicació que les prestacions s'ajusten al que estipula.  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la seua publicació en el Diari Oficial de la Comunitat Valenciana, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar un recurs potestatiu de reposició, en el termini d'un mes, a comptar des de l'endemà a la notificació de la present resolució.  
Tot això sense perjuí que puga exercitar-se qualsevol altre recurs que es crega oportú».  
  
València, 28 de març de 2011.- El sotssecretari de la Conselleria de Turisme: Jorge J. Muñoz Gil.